stanford-oval/wikipedia huggingface dataset:
Vita Palamar

| Mitalit> Maa:   Ukraina.Naisten yleisurheilu.Sisäratojen MM-kilpailut  | Mitalit> Maa:   Ukraina.Naisten yleisurheilu.Sisäratojen MM-kilpailut  | Mitalit> Maa:   Ukraina.Naisten yleisurheilu.Sisäratojen MM-kilpailut  | Maa:   Ukraina> Naisten yleisurheilu. |
| --- | --- | --- | --- |
|  Pronssia | Valencia 2008 | korkeushyppy |  |
Vita Palamar (ukr. Віта Паламар, s. 12. lokakuuta 1977) on ukrainalainen korkeushyppääjä.
Palamar sijoittui junioreiden MM-kilpailuissa Sydneyssä 1996 kuudenneksi tuloksella 185 cm. Gentin sisäratojen EM-kilpailuissa 2000 hän oli viides ylitettyään 192. Sydneyn olympialaisissa hän sijoittui seitsemänneksi tuloksella 196. Vuonna 2001 hän oli viides sekä Lissabonin sisäratojen että Edmontonin ulkoratojen MM-kilpailuissa. Lisäksi hän voitti kultaa Pekingin universiadeissa ja sijoittui viidenneksi GP-finaalissa.
Palamar sijoittui viidenneksi Pariisin MM-kilpailuissa 2003 tuloksella 195 cm. Myöhemmin samana syksynä hän oli IAAF:n yleisurheilufinaalissa Monacossa toinen sivuttuaan ennätystään 201 cm. Hän oli hypännyt saman tuloksen aiemmin Zürichissä 15. elokuuta 2003. Budapestin sisäratojen MM-kilpailuissa 2004 hän sijoittui neljänneksi tuloksella 197. IAAF:n yleisurheilufinaalissa hän oli samana vuonna kahdeksas.
Palamar sijoittui vuonna 2005 toiseksi Euroopan cupissa ja IAAF:n yleisurheilufinaalissa. Helsingin MM-kilpailuissa hän oli viides tuloksella 193 cm. Vuonna 2007 hän sijoittui seitsemänneksi Osakan MM-kilpailuissa ja kuudenneksi IAAF:n yleisurheilufinaalissa. Valencian sisäratojen MM-kilpailuissa 2008 hän saavutti pronssia halliennätyksellään 201. Pekingin olympialaisissa hän sijoittui alun perin viidenneksi tuloksella 199. Berliinin MM-kilpailuissa 2009 hän karsiutui loppukilpailusta.
Palamarin Pekingin olympialaisissa 2008 antama dopingnäyte osoittautui vuonna 2016 tehdyissä uusintatesteissä positiiviseksi. Hän sai kahden vuoden kilpailukiellon ajalle 6.9.2016–5.9.2018 ja kaikki hänen tuloksensa aikaväliltä 23.8.2008–22.8.2010 hylättiin takautuvasti.
Vivo (täsmennyssivu)

Vivo tarkoittaa seuraavia asioita:
vivo, kiinalainen monikansallinen elektroniikkavalmistaja
Sinfoniaorkesteri Vivo, suomalainen valtakunnallinen sinfoniaorkesteri
VIVO eli Video In Video Out, ominaisuus näytönohjaimissa
Vivo cantando, yksi vuoden 1969 eurovision laulukilpailun neljästä voittajakappaleesta
En Vivo!, metallimusiikkia esittävän Iron Maiden -yhtyeen kahdestoista livealbumi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vivo”, voi hakea sivunnimihaulla, laajalla sivunnimihaulla tai tekstihaulla.
Vapaaehtoinen maanpuolustus

Vapaaehtoisen maanpuolustuksen kenttää
Vapaaehtoisella maanpuolustuksella tarkoitetaan laajaa kirjoa erityyppistä Suomen maanpuolustusta tukevaa kansalaistoimintaa. Termiä on myös eri aikoina ja eri historiallisissa konteksteissa käytetty eri tavalla. Vapaaehtoiseen maanpuolustukseen kuuluvat muun muassa reserviupseeri- sekä reserviläistoiminta sekä näiden naisjärjestöjen toiminta, maanpuolustuskiltatoiminta sekä lukuisten perinneyhteisöjen toiminta.
Puolustusministeriön vuonna 2002 asettamassa työryhmässä määriteltiin vapaaehtoiseen maanpuolustukseen liittyviä käsitteitä. Vapaaehtoinen maanpuolustustyö on aatteellista vapaaehtoista kansalaistoimintaa, jolla lujitetaan kansalaisten maanpuolustustahtoa ja tuetaan sekä viranomaisten että kansalaisten kykyä selviytyä eri turvallisuustilanteista. Vapaaehtoinen maanpuolustustoiminta tukee viranomaisten varautumista esimerkiksi toteuttamalla viranomaisten antamia tehtäviä ja ylläpitämällä koulutustiloja. Vapaaehtoista maanpuolustustyötä tekevät järjestöt ja niiden laaja jäsenkunta pitävät osaltaan yllä kansalaisten maanpuolustustahtoa ja -taitoja.
Teknisessä mielessä, muun muassa lainsäädännössä vapaaehtoinen maanpuolustus on yleistermi, jolla tarkoitetaan Suomessa eri viranomaisten normaali- ja kriisiajan valmiuksia täydentävää ja tukevaa vapaaehtoistoimintaa. Erityisen merkittävää vapaaehtoinen maanpuolustustyö on lääkintäalalla, pelastusalalla ja sotilaallisella alalla.
Vapaaehtoinen maanpuolustustyö jakautuu useisiin alueisiin. Työn kovana ytimenä voidaan pitää sotilaallista maanpuolustusta tukevaa työtä, jota esimerkiksi aiheesta annettu lainsäädäntö käsittelee lähes ainoana maanpuolustustyön osa-alueena. Tämän lisäksi vapaaehtoiset palokunnat ja vapaaehtoinen pelastuspalvelu tekevät erittäin merkittävää työtä pelastus- ja poliisiviranomaisien tukemiseksi normaali- ja poikkeusoloissa. Taloudellisen varautumisen alalla vapaaehtoistoiminta on yritysten ja valtiovallan keskinäistä toimintaa, joka tapahtuu eri alojen huoltovarmuuspoolien ja puolustustaloudellisen suunnittelukunnan kautta.
Poliisi- ja pelastustoimi

Tärkein poliisin apuna toimiva vapaaehtoisorganisaatio on Vapaaehtoinen pelastuspalvelu Vapepa. Tämä järjestöjen yhteenliittymä kokoaa yhteen lähes viidenkymmenen eri organisaation voimavarat. Sen toimintaa koordinoi Suomen Punainen Risti. Vapepa organisoi hälytysryhmiä, joita poliisi käyttää apunaan etsinnöissä sekä vaarallisissa tilanteissa. Toiminnassa on mukana 1 400 hälytysryhmää, joihin kuuluu 20 000 vapaaehtoista. Toiminta rahoitetaan Suomen punaisen ristin ja Sosiaali- ja terveysjärjestöjen avustuskeskuksen varoin.
Pelastustoimen puolella vakinaisia palokuntia tukevat vapaaehtoiset palokunnat. Nämä ovat yleensä ns. sopimuspalokuntia, eli ne ovat tehneet paikallisten pelastuslaitosten kanssa sopimuksen valmiudesta vastata hälytyksiin tietyssä ajassa. Vapaapalokunnissa toimii yli 20 000 koulutettua sammutusmiestä, mikä tekee niistä tärkeimmän Suomen pelastustoimen voimavaran. Päätoimisia ammattipalomiehiä on maassa vain noin 5 000. Nuoriso- ja naistoiminta sekä muut kuin sopimuspalokunnat mukaan lukien VPK-toiminnassa on mukana noin 39 000 henkeä.
Oma erikoisuutensa pelastustoimen vapaaehtoiskentässä ovat palolennot. Näillä lennoilla vapaaehtoiset harrasteilmailijat partioivat metsäalueita muutaman tunnin ajan kerrallaan etsien metsäpaloja. Havaituista savuista tehdään ilmoitus palokunnille. Lääninhallitukset maksavat lentoja suorittavien koneiden polttoaineen, mutta itse lennot tehdään palkatta.
Sotilaallinen maanpuolustus

Sotilaallisen maanpuolustuksen vapaaehtoiskenttä on laaja. Sen kokoavana keskusjärjestönä toimii Maanpuolustuskoulutusyhdistys (MPK), joka vastaa kaikesta vapaaehtoisesta maanpuolustuskoulutuksesta. Järjestön jäseniä ovat reserviläisjärjestöt sekä muut aatteelliset maanpuolustusjärjestöt. Lisäksi mukana ovat naisten järjestöt Naisten valmiusliiton kautta. Näistä järjestöistä tärkein on Sotilaskotiliitto. Suomen metsästäjien liitto osallistuu MPK:n työhön luovuttamalla käytettäväksi ampumaratojaan. Lisäksi vapaaehtoistoiminnan kenttään kuuluvat Puolustusvoimien maakuntajoukot, jotka ovat Puolustusvoimien omia, täysin sotilaallisia muodostelmia.
Maanpuolustuskoulutusyhdistys on julkisoikeudellinen yhdistys, jolle on annettu laissa tehtäväksi "maanpuolustuksen edistäminen koulutuksen, tiedotuksen ja valistuksen keinoin". Käytännössä yhdistyksen tehtävänä on antaa varautumis-, turvallisuus- ja sotilaskoulutusta Suomen kansalaisille. Sotilaallinen koulutus annetaan Puolustusvoimien välittömässä valvonnassa käyttäen puolustusvoimien välineitä, aseita ja varusteita. Muilla siviilitoimijoilla ei ole oikeutta antaa sotilaskoulutusta. Maanpuolustuskoulutusyhdistyksen jäsenjärjestöjen tehtävänä puolestaan on tukea MPK:n toimintaa antamalla tiloja, varoja ja henkilöstöä. Lisäksi nämä yhdistykset toimivat liikunta- ja ampumaseuroina sekä toteuttavat erilaisia aatteellisia tehtäviä esimerkiksi suorittamalla kunniakäyntejä ja järjestämällä isänmaallisia tilaisuuksia.
Vapaaehtoiseen maanpuolustuksen tarkastaja on Eero Svanberg Pääesikunnan koulutustoimialan alaisuudessa.
Maakuntajoukot ovat puolustusvoimien sotilasyksiköitä, jotka koostuvat niihin sitoutuneista vapaaehtoisista reserviläisistä. Näiden yksiköiden henkilöstölle jaetaan jo rauhan aikana henkilökohtainen varustus, joka säilytetään kotona. Aseet kuitenkin säilytetään puolustusvoimien varastoissa. Maanpuolustuskoulutusyhdistys avustaa puolustusvoimia yksiköiden koulutuksessa, mutta varsinainen johtovastuu kuuluu puolustusvoimille.
Vapaaehtoiseen maanpuolustukseen liittyvien ampumaurheilulajien, erityisesti sovelletun reserviläisammunnan harrastajat voivat pitää hallussaan rynnäkkökiväärin kaltaista, mutta vailla sarjatuliominaisuutta olevaa reserviläiskivääri‎ä.
Aiheesta muualla

Reserviläistoiminta Kempeleessä
Vita Lukan

Lukan vuonna 2018
Vita Lukan (s. 2000) on slovenialainen kiipeilijä, joka on erikoistunut lead-kiipeilyyn. Hän on voittanut nuorten maailmanmestaruuden ja Euroopanmestaruuden lead-kiipeilyssä. Nuorten olympialaisissa Buenos Airesissa hän voitti kiipeilyssä hopeaa. Hän on yksi harvoista 8b+-vaikeustasoisen reitin on sight -kiivenneistä naisista. Vuonna 2023 hän voitti lead-kiipeilyn maailmancupin osakilpailun Briançonissa.
Lukan aloitti kiipeilyn kahdeksanvuotiaana. Ensimmäiseen kilpailuunsa hän osallistui vuonna 2009. Muutamaa vuotta myöhemmin hän alkoi osallistua kansallisiin kilpailuihin ja pääsi Slovenian nuorten maajoukkueeseen. Vuonna 2012 hän kiipesi ensimmäisen 8a-vaikeusasteisen reittinsä. 16-vuotiaana hän pääsi Slovenian aikuisten kiipeilymaajoukkueeseen. Kansainvälisiin kilpailuihin hän on osallistunut vuodesta 2014 lähtien.
Vivo (Ti scrivo)

|  Vivo (Ti scrivo)> Kappaleen tiedot |
| --- | --- |
Esittäjä(t):  Luca Barbarossa
Säveltäjä(t):  Luca Barbarossa
Sanoittaja(t):  Luca Barbarossa
Euroviisutiedot
Vuosi:  1988
Maa:  Italia
Kieli:  italia
Sijoitus:  12.
Pisteet:  52
Sanat:  sanoitus
Vivo (Ti scrivo) on Luca Barbarossan esittämä kappale, joka edusti Italiaa vuoden 1988 Eurovision laulukilpailussa Irlannin Dublinissa.
Kappale sijoittui Euroviisuissa kahdenneksitoista 52 pisteellä.
Vivstavarv

M-realin hienopaperitehdas vuonna 2005, pari vuotta ennen sulkemistaan.
Vivstavarv on teollisuusyhdyskunta Timrån kunnassa Ruotsin Medelpadin maakunnassa, Västernorrlandin läänissä. Se on osa Timrån keskustaajamaa Pohjanlanden rannalla, noin 15 kilometriä pohjoiseen Sundsvallista. Siellä toimi paperitehdas vuoteen 2007 saakka, ja alun perin taajaman nimi tulee vuosina 1798–1870 toimineesta purjelaivatelakasta.
1950-luvun alussa Wifstavarfs AB:lla oli paikkakunnalla saha, höyläämö, kuitulevytehdas ja sulfaattisellutehdas. Säkkipaperitehdas käynnistyi 1961. Wärtsilä toimitti sinne paperikoneen, mutta ruotsinlaivaliikenteen ollessa vielä alkuvaiheessaan koneen osat toimitettiin Helsingistä Tornion ja Haaparannan kautta parina satana maantiekuljetuksena. Paperitehdas siirtyi SCA:n omistukseen 1966, ja tuotantosuunta vaihtui hienopaperiin 1980-luvun alussa. Vuonna 2000 tehtaan osti suomalainen M-real, joka sulki sen vuonna 2007.
Käännös suomeksi
Velikaja Voda

| Velikaja Voda Великая Вода |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Bežanitsyn piiri
Koordinaatit:  56°41′47″N, 29°29′52″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kopytovkan valuma-alue
Laskuoja:  oja Kamennojeen
Järvinumero:  01030000111102000025755
Mittaustietoja
Pinnankorkeus:  208 m  mpy. 
Pituus:  2,4 km 
Leveys:  1,6 km 
Pinta-ala:  2,685 km² 
Tilavuus:  0,03 km³ 
Keskisyvyys:  11 m 
Suurin syvyys:  36 m 
Valuma-alue:  16,4 km² 
Saaria:  3 
 fiVelikaja Voda 
Velikaja Voda (ven. Великая Вода) on järvi Luoteis-Venäjällä Pihkovan alueen Bežanitsyn piirissä. Järven nimessä Velikaja tarkoittaa suurta ja Voda tarkoittaa vettä. Järven nimi voisi olla suomeksi ”Isovesi”. Järvi sijaitsee Bežanitsyn ylängön tunnetulla järvialueella.
Maantietoa

Järvi on 2,4 kilometriä pitkä, 1,6 kilometriä leveä ja sen pinta-ala on 2,685 neliökilometriä eli 269 hehtaaria. Järven keskisyvyys on 11 metriä ja sen syvänteessä on 36 metriä vettä. Järvessä on kolme pientä saarta järven rantojen tuntumassa. Yksi saarista sijaitsee itärannasta työntyvän niemen rannassa. Niemi erottaa itärannassa kaksi lahtea. Erikoisin lahti sijaitsee pohjoispäässä. Sen lahdensuu on alle 20 metriä leveä, mutta lahti on kapeana noin 800 metriä pitkä. Järven itä- ja eteläpuolella on veljelty maata jasiellä on sijainnut Roštševon (ven. Рощево) ja Grišinon (ven. Гришино) kylät. Niiden rakennuskanta on hävinnyt yhtä lukuun ottamatta ja pellot on pusikoitunut niityiksi. Järven ympäristö on lähes autiota metsämaata, jota laajat niittymaat katkaisevat järven kaakkoispuolella.
Luontoarvoja

Järvessä elää lahna, salakka, sorva, muikku, hauki, pasuri, säyne, karppi, pasuri, made, simppu, suutari, toutain, mutakala, rantanuoliainen, sekä joitakin Rutilus-suvun kaloja ja runsaslukuinen jokirapu. Järvellä on kivikkoista hiekkapohjaa, jossa on mutaakin. Rannat ovat kivistä hiekkarantaa, jossa hiekan joukossa on savea.
Vesistösuhteita

Velikaja Voda sijaitsee Aloljan sivujoen Kopytovkan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Järven etelärantaan laskee metsäoja, jonka valuma-alueella on pari pientä lampea. Myös itärannan lahteen laskee lyhyt metsäoja. Järven valuma-alueen koko on lähteestä riippuen 19  tai 16,4 neliökilometriä . Järven laskuoja lähtee sen luoteiskulmasta ja se laskee viereiseen Kamennojeen järveen. Sen laskujoki on Kamenka (ven. Каменка), joka yhtyy kauempana Kopytovkaan ja tämä laskee lopuksi Bardovoon. Bardovo on Aloljan läpivirtausjärvi.
Huomautuksia

1 2 3 4 5 6  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Vincenzo

| Vincenzo> 빈센조 |
| --- | --- |
Tyyli:  rikosdraama trilleri musta komedia
Kestoaika:  80 min
Pääosissa:   Song Joong-ki  Jeon Yeo-been  Ok Taec-yeon  Kim Yeo-jin  Kwak Dong-yeon 
Alkuperämaa:   Korean tasavalta
Alkuperäiskieli:  korea
Verkko:   tvN  Netflix
Esitetty:  20. helmikuuta 2021 – 2. toukokuuta 2021
Jaksoja:  20
Tuotanto
Tuotantoyhtiö(t):  Logos Film Studio Dragon
Aiheesta muualla
Virallinen sivusto
IMDb
Vincenzo (hangul: 빈센조; uudistettu latinisaatio: Binsenjo) on televisioyhtiö tvN:n esittämä eteläkorealainen draamasarja. Sen päärooleissa ovat Song Joong-ki, Jeon Yeo-been, Ok Taec-yeon, Kim Yeo-jin ja Kwak Dong-yeon.
Suomessa sarja alkoi samanaikaisesti Netflixissä.
Aiheesta muualla

Viralliset kotisivut
Varjosaari

Varjosaari
| --- | --- |
Sijainti:  Helsinki Uusimaa Suomi
Merialue:  Suomenlahti
Korkein kohta:  8 m
Pinta-ala:  0,004 km²
muokkaa - muokkaa wikitekstiä - muokkaa Wikidataa
Varjosaari (ruots. Skuggan), entinen Pikku Pässi, on asumaton saari Helsingin edustalla Kulosaaren lähellä. Saari mainittiin kartoissa ensimmäisen kerran 1800-luvun puolivälissä. Sen pinta-ala on noin 0,4 hehtaaria ja pituus 80 metriä.
Saaren korkein kohta on noin kahdeksan metriä merenpinnasta, ja siellä on ollut asuinrakennus, jonka rakensi 1908 saaren ensimmäinen asukas, laivanrakentaja, telakkamestari Matts Nyström. Nyström osti saaren Kulosaaren huvilakaupungilta, mutta hän ja hänen vaimonsa myivät sen syyskuussa 1918 takaisin yhteisölle. Rakennuksessa asui sen jälkeen enimmäkseen sillanvartijoita, kun Kulosaareen oli 1919 rakennettu silta. Viimeiset vakituiset asukkaat saarelta lähtivät syksyllä 1968, kesäasukkaita siellä on ollut 2000-luvullakin. Silta saarelle purettiin pois talvella 1968–1969. Huvila purettiin toukokuussa 1970, jolloin se oli jo kärsinyt vaurioita tulipalossa.
Saaren nimi oli Pikku Pässi 1940-luvun lopulle. Nimenmuutos tapahtui sen jälkeen, kun Kulosaaren huvilakaupunki ja samalla Pikku Pässi liitettiin vuoden 1946 alussa Helsinkiin. Nimenmuutos oli tarpeen, koska Helsingissä oli entuudestaan Lapinlahdella Iso Pässi, Pikku Pässi ja Pässinkari. Liitossaarista hautausmaana olleesta Isosta Pässistä tuli silloin Leposaari ja Pikku Pässistä Varjosaari. Ruotsinkielisiksi nimiksi tuli Vilan ja Skuggan.
Kirjallisuutta

Verronen, Maarit: Varjosaari – piilossa keskellä Helsinkiä.  Reuna, 2019.  ISBN 978-952-355-001-8.
Aiheesta muualla

Jokinen, Pauli: Keskellä Helsinkiä on piilossa arvoituksellinen autiosaari, jolla on mystinen historia: Rannasta löytyi ruumiita ja ainoa talokin syttyi tuleen kuin itsestään Helsingin Sanomat.  25.8.2020. Viitattu 25.8.2020.
Super Smash Bros. for Nintendo 3DS & Wii U

| Super Smash Bros>  for Nintendo 3DS Super Smash Bros. for Wii U  |
| --- | --- |

 Nintendo 3DS version eurooppalainen kansikuva. Wii U:n versio näyttää erilaisen hahmojärjestelyn.
Kehittäjä:  Sora Ltd. Bandai Namco Games
Julkaisija:  Nintendo
Ohjaaja:  Masahiro Sakurai
Suunnittelija:  Masahiro Sakurai Yoshito Higuchi
Pelisarja:  Super Smash Bros.
Julkaistu:   JP 13. syyskuuta 2014 EU/NA 3. lokakuuta 2014 AU 4. lokakuuta 2014    NA 21. marraskuuta 2014 EU 28. marraskuuta 2014 JP 6. joulukuuta 2014 AUS 29. marraskuuta 2014 
Lajityyppi:  taistelupeli
Pelimuoto:  yksinpeli, moninpeli
Ikäluokitus:  CERO: A ESRB: E10+  Virheellinen ESRB-arvo PEGI: 12
Alusta:  Nintendo 3DS, Wii U
Jakelumuoto:  Nintendon optinen levy, 3DS muistikortti, Nintendo eShop
Lisää peliartikkeleitaVideopelien teemasivulla
Infobox OK     : 
Super Smash Bros. for Nintendo 3DS & Wii U (大乱闘スマッシュブラザーズ for Nintendo 3DS / Wii U Dairantō Sumasshu Burazāzu fō Nintendō Surī Dī Esu / Wī Yū) ovat nykyisille Nintendon pelilaitteille julkaistut taistelupelit. Ne ovat Super Smash Bros. -pelisarjan uudet luvut.
Pelien kehityksestä vastasi sarjan aikaisempien osien tapaan Masahiro Sakurai ja hänen yrityksensä Sora Ltd. yhteistyössä Namco Bandai Gamesin kanssa. Julkaisusta vastasi Nintendo. Peli esiteltiin vuoden 2011  E3:ssa.
Nintendo 3DS -versio on sarjan ensimmäinen käsikonsolille suunniteltu peli, kun taas Wii U -versio on sarjan ensimmäinen HD-konsolille suunniteltu peli.
E3 2014:n aikoihin paljastettiin, että Wii U:n versio pelistä tulee tukemaan Nintendo GameCube -ohjainta ja myös ohjainadapteria, joka tulee pelin mukana erikoispakkauksessa.
Näiden ominaisuuksien lisäksi Nintendo on julkaissut NFC-teknologiaa käyttäviä amiibo-nimisiä figuureja, jotka ovat yhteensopivia Wii U- ja Nintendo 3DS -versioiden kanssa. Vanhemmat 3DS-mallit tarvitsevat NFC-luku-/kirjoituslaitteen toimiakseen, New 3DS (XL) -konsolissa NFC-tuki löytyy jo valmiiksi asennettuna.
Hahmot > Alussa pelattavat hahmot

Mario (Mario-pelisarjasta)
Luigi (Mario-pelisarjasta)
Prinsessa Peach (Mario-pelisarjasta)
Bowser (Mario-pelisarjasta)
Yoshi (Mario ja Yoshi-pelisarjoista)
Rosalina (Mario-pelisarjasta)
Donkey Kong (Mario -ja Donkey Kong-pelisarjoista)
Diddy Kong (Mario -ja Donkey Kong-pelisarjoista)
Link (The Legend of Zelda-pelisarjasta)
Prinsessa Zelda (The Legend of Zelda-pelisarjasta)
Sheik (The Legend of Zelda-pelisarjasta)
Toon Link (The Legend of Zelda-pelisarjasta)
Samus Aran (Metroid-pelisarjasta)
Zero Suit Samus (Metroid-pelisarjasta)
Pit (Kid Icarus-pelisarjasta)
Palutena (Kid Icarus-pelisarjasta)
Marth (Fire Emblem-pelisarjasta)
Ike (Fire Emblem-pelisarjasta)
Robin (Fire Emblem-pelisarjasta)
Kirby (Kirby-pelisarjasta)
Kuningas Dedede (Kirby-pelisarjasta)
Meta Knight (Kirby-pelisarjasta)
Little Mac (Punch Out!!-pelisarjasta)
Fox McCloud (Star Fox-pelisarjasta)
Pikachu (Pokémon-pelisarjasta)
Charizard (Pokémon-pelisarjasta) [Aikaisemmin esiintyi Super Smash Bros. Brawl pelissä Pokémon Trainerin alaisuudessa.]
Lucario (Pokémon-pelisarjasta)
Greninja (Pokémon-pelisarjasta)
Captain Falcon (F-Zero-pelisarjasta)
Villager (Animal Crossing-pelisarjasta)
Olimar (Pikmin-pelisarjasta)
Wii Fit Trainer (Wii Fit-pelisarjasta)
Shulk (Xenoblade-pelisarjasta)
Pac-Man (Namcon Pac-Man-pelisarjasta)
Mega Man (Capcomin Mega Man-pelisarjasta)
Sonic (Segan Sonic the Hedgehog-pelisarjasta)
Mii Fighter (Wii-pelisarjasta)
Hahmot > Pelin edetessä ansaitavat hahmot

Bowser Jr. (Mario-pelisarjasta) (alussa pelattava hahmo Wii U-versiossa)
Wario (Mario ja Wario-pelisarjoista)
Mr. Game & Watch (Game & Watch-elektroniikkapeleistä)
Ganondorf (The Legend of Zelda-pelisarjasta) (alussa pelattava hahmo Wii U-versiossa)
Falco Lombardi (Star Fox-pelisarjasta)
Jigglypuff (Pokémon-pelisarjasta) (alussa pelattava hahmo Wii U-versiossa)
Duck Hunt Duo (Duck Hunt-pelisarjasta)
R.O.B. (NES-lisälaite)
Ness (EarthBound-pelisarjasta) (alussa pelattava hahmo Wii U-versiossa)
Dr. Mario (Mario-pelisarjasta)
Dark Pit (Kid Icarus-pelisarjasta)
Lucina (Fire Emblem-pelisarjasta)
Hahmot > Ladattavat maksulliset hahmot

Mewtwo (Pokémon-pelisarjasta) (julkaistiin 15. huhtikuuta 2015)
Lucas  (EarthBound-pelisarjasta) (julkaistiin 14. kesäkuuta 2015)
Roy (Fire Emblem-pelisarjasta) (julkaistiin 14. kesäkuuta 2015)
Ryu (Street Fighter-pelisarjasta) (julkaistiin 14. kesäkuuta 2015)
Cloud Strife (Final Fantasy-pelisarjasta)
Bayonetta (Platinum Gamesin Bayonetta -pelisarjasta)
Corrin (Fire Emblem -pelisarjasta)
Aiheesta muualla

Super Smash Bros. for Wii U MobyGamesissa (englanniksi)
Super Smash Bros. for Nintendo 3DS MobyGamesissa (englanniksi)
Viirusirkut

| Viirusirkut |
| --- | --- |
 Viirupääsirkku (Arremonops rufivirgatus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Sirkkulit Passerellidae
Suku::  Viirusirkut Arremonops  Ridgway, 1896
Katso myös
   Viirusirkut Wikispeciesissä   Viirusirkut Commonsissa 
Infobox OKNimi-testi OK: 
Viirusirkut (Arremonops) on sirkkulien heimoon kuuluva varpuslintusuku. Viirusirkkujen sukuun kuuluu BirdLifen mukaan neljä lajia.
Viirusirkkuihin kuuluvia lajeja

Isoviirusirkku (Arremonops conirostris)
Pikkuviirusirkku (Arremonops tocuyensis)
Viherselkäsirkku (Arremonops chloronotus)
Viirupääsirkku (Arremonops rufivirgatus)
Aiheesta muualla

ITIS: Arremonops (englanniksi)
Villateollisuuden muistomerkki

Villateollisuuden muistomerkki Hyvinkään Donnerinpuistossa
Villateollisuuden muistomerkki tai Donnerin obeliski on Hyvinkään Donnerinpuistossa sijaitseva tehtailija Ossian Donnerin muistoksi pystytetty punagraniittinen obeliski, joka on noin 14 metriä korkea. Obeliskin ja sen viereisen suihkulähteen on suunnitellut Jarl Eklund. Se kuuluu Suomen harvoihin obeliskeihin ja aloitteen sen pystyttämiseksi tekivät Hyvinkään villakehräämön työntekijät ja virkailijat. Muistomerkki pystytettiin vuonna 1956. Siinä on pronssinen Ossian Donnerin rintakuva ja seuraavat tekstit:
”Vuoden 1892 maaliskuussa perusti Ossian Donner Hyvinkäälle pienen villakehräämön, josta hän kehitti suuren teollisuuslaitoksen. Patsas on pystytetty aloiterohkeuden ja tulevaisuuden uskon kunniaksi.”
”Tämä muistomerkki on syntynyt Yhtyneet villatehtaat Oy:n työntekijäin ja virkailijoiden aloitteesta, Yhtiö on pystyttänyt patsaan vuonna 1956 ja lahjoittanut sen Hyvinkään kauppalalle"
Donnerin pronssinen profiilikuva on Gerda Qvistin käsialaa. Obeliskin ja suihkulähteen lisäksi Donnerinpuistossa sijaitsee Terho Sakin suunnittelema Veteraanikivi, joka kunnioittaa talvisotaan ja jatkosotaan lähteneitä.
Donnerin obeliski kunnostetaan kesään 2023 mennessä Hyvinkään kaupunginmuseon ohjauksessa. Sen kirjaimet kunnostetaan ja pinta ja saumat puhdistetaan.
Vincenzo Alberto Annese

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 22. syyskuuta 1984 (ikä 40)
Syntymäpaikka: Molfetta, Italia
Pituus: 183 cm
2019–2020: Belize-jalkapallomaajoukkueen kanssa

Vincenzo Alberto Annese (s. 22. syyskuuta 1984) on italialainen jalkapallovalmentaja.